Наступнае мытарства было мытарства пралюбадзейства, дзе выпрабоўваюць грахі тых, хто быў у шлюбе, але не збярог вернасці, апаскудзіўся здрадай. Жорстка караюцца тут і за рабаванне, за крадзёж для распуснасці. Тут жа выпрабоўваюць і асоб, якія пасвяцілі сябе Богу, далі абет нявіннасці, але не вытрымалі яго, спакусіліся на ўцехі плоці. Выпрабаванне гэтых асабліва грознае. На гэтым мытарстве я аказалася многа грэшнай. Мяне выкрылі за пралюбадзейства. Злыя духі ўжо спрабавалі вырваць мяне з рук Ангелаў і справадзіць на дно пекла. Але святыя Ангелы адчайна заспрачаліся з імі і хоць з цяжкасцю, але выкупілі мяне, пакінуўшы тут усе мае добрыя справы да апошняй і шмат чаго яшчэ прыбавілі са скарбонкі прападобнага Васілія.